Андерс Берінґ Брейвік

**А́ндерс Бе́рінґ Бре́йвік** (; з юна 2017 знамый під меном як **Фётолф Гансен** (); , Осло, Норьско) — норьскый ултраправый неонацістьскый тероріста. Он став знамым передовшыткым, же зачав в 2011 роцї терорістічны атакы в Норьску, почас котрых он вбив вісем людей зробивши выбух бомбы в додавцї на Урядічнім кварталї в Осло, а потім вбив 69 участників Ліґы роботницькой молодежі (AUF) почас масовой стрїлянины на острові Утея. 

Потім, як Брейвік быв признаный псіхолоґічны здатным до суду, ёго кріміналный суд быв в роцї 2012. в тім роцї Брейвік быв признаный виноватым у масовім убивстві, спрічіненю смертелного выбуху і терорізмі. Брейвік быв засудженый до максімалной обывательской кріміналной кары в Норьску, же значіть 21 рік арешту через превентівне затриманя, же позволять можность єдного або веце продовжінь, покы ёго вважають небезпечным до общества.  

В 16 років в 1995 роцї Брейвік быв заарештованый за нанесеня ґрафітї на стїнї. Ёго не выбрали для призову в Збройны силы Норьску. В 20 років він припоїв ся до антііміґрачной проґресній партії і быв головов в містьскій молодежной орґанізації партії в Вест Осло в 2002 роцї. Он припоїв ся до стрілецького клубу в 2005 роцї. В роцї 2006 он пішов з проґресівной партії. Компанія, котру он заложив, потім была выголошена банкротом. За даныма норьской данёвой службы, в роцї 2009 он не мав декларованого доходку, а ёго активы были 390,000 крон (еквівалент 72,063 америцькых доларів). Он фінанцовав терорістічны атакы на цїлкову суму 130,000 евро; девять кредітных карт дали ёму доступ до кредіту.

В день атак Брейвік одправив і-мейлом збіркы текстів під назвов "2083: Европска декларація независлости" (2083 — A European Declaration of Independence), в котрых описовав свою боёву ідеолоґію. В документї, в котрім є 1518 сторінок, основнім в них, он говорить, же он проголосив про свою опозіцію ісламу і обвинив фемінізм в европскім "културнім самовражды". Текст закликав до депортації вшыткых мусулман з Европы, а Брейвік писав, же головным мотівом атак было привернути до позорности на свій маніфест. Дві ґрупы судных псіхіатрів оглядали Брейвіка перед ёго судом. Перша ґрупа діаґностівала в Брейвіка выявили параноічну шізофренію, але по крітіцї того заключіня, друге оцінёваня вчінило заключіня, што он не быв псіхотічным почас атак, але мав нарцісічный розлад особы і антісоціалный розлад особы.

В 2016 роцї Брейвік подав до суду на Норьску направну службу, стверджуючі, што ёго людьскы права ся порушують. Судова сістема вырїшила, што його права не были порушены, окрем на рїшіня низкого суду в 2016. Европскый суд з людьскых прав одхылив ёго скаргу в 2018 роцї, рік по єй поданя. В януарї року 2022, із-за того, што за норьскым леґіслатівом Брейвік мав право на условне скоре ослободжіня по десяти років одбытя двадцятиєднорочного терміну, он стояв перед судом, жебы вызначіти, ці буде зрушене або підтверджено початочне вырїшіня окресного прокуратора про одказ в ослободжіню. Он програв, суд одхылив го просьбу про условне скоре ослободжіня. Вердікт было обжаловано, і остаточный вердікт існує, а Брейвік і ёго адвокат подали жалованя (не в норьскім судї) про условіє ёго увязніня і порушеня Европской конвенції з людьскых прав, але тот позов не быв переглянутый в судї.

В апрілю 2024 року суд предложыв одложыти ёго суд про можность условне скоре ослободжіня до новембра; головный адвокат влады — в жадости Брейвіка 2024 роцї зачав одношіня з псіхолоґом, котрый робив оцінованя різікованости Брейвіка; тот адвокат не буде вести апелацію, і нову оцінованя різікованости будуть робити другы експерты. Суд ся зачне в новембрї 2024 роцї в окружнім судї Рінґеріке, Аскер і Берум.

На зачатку 2024 року Брейвік подав до суду на норьску владу за нарушіня ёго людьскых прав через триманя ёго в ізолації вязанї. Он програв, але в маї ёго справа была прията до апелачного суду (на невызначену датум).

## Кріміналный процес і жывот
Процес кріміналного суда над Брейвіком ся зачав 16. апріля 2012 року в судовім домі в Осло по юрісдікціёв окресного суда Осло. Призначеныма прокурорами были Інга Беєр Енґ і Свейн Голден, а Ґейр Ліппестад выступав як головный адвокат обороны Брейвіка. Завершаючі аргументы были выслуханы 22. юна. 24. авґуста 2012 року было рїшено, же Брейвік быв при добрім розумі на час скоєня преступлїнь, і ёго осудили на превентівне затриманя на 21 рік —максімална кара в Норьску; з мінімалным терміном без права на условне скоре ослободжіня в 10 років, што є найдовшый мінімалный термін. Тото кара дає суду продовжыти утримати Брейвіка на невызначеный термін, кажды пять років, докы прокуратура уважає тото потрібным по охраны общества. Хоць Брейвік ся не признав виноватым, он не засудив рїшеня, і 8. септембра в медії інформовали, же вердікт є остаточный. Суд інформовав: "много людей ділять конспірачну теорію Брейвіка, точно з теоріёв Еврабії. Але суд вважає, же дуже мало людей дїлять ідею Брейвіка о тым, же правдоподобну 'ісламізацію' треба робити бой терором."

Брейвік говорив, што он не признавать леґітімность суда і тім не приймає го рїшіня — он вырїшив не оспорёвати рїшеня, кедьже тото легітімізувало бы владу окресного суда Осло.

## Референції

Катеґорія:Терорісты